มันนี่ทูเดย์
ปรับเป้าเศรษฐกิจ
6 ม.ค. 2560

ปรับเป้าเศรษฐกิจ
น.ส.นลิน ฉัตรโชติธรรม นักเศรษฐศาสตร์ ธนาคารเอชเอสบีซี ประเทศไทย กล่าวว่า เอชเอสบีซีได้ปรับประมาณการการเติบโตเศรษฐกิจไทยปี 2559 มาอยู่ที่ 3% จาก 2.8% และปรับเพิ่มคาดการณ์ปี 2560 และ 2561 เป็น 3.2% จากเดิม 2.8% และ 3% ตามลำดับ โดยปี 2560 การลงทุนภาครัฐยังคงเป็นแรงขับเคลื่อนหลัก เนื่องจากโครงสร้างพื้นฐานหลายโครงการไปสู่การประกวดราคาหรือการก่อสร้างแล้ว 
เบี้ยชีวิตเพิ่ม 5%
นายพิชา สิริโยธิน ผู้อำนวยการบริหารสมาคมประกันชีวิตไทย เปิดเผยว่า เบี้ยประกันชีวิตรับรวม 9 เดือนแรกปี 2559 มียอดรวม 5.08 แสนล้านบาท เติบโต 5.39% จากระยะเดียวกันของปีก่อน แยกเป็นเบี้ยประกันชีวิตรับรายใหม่ 1.44 แสนล้านบาท และเบี้ยประกันชีวิตรับปีต่อไป 3.63 แสนล้านบาท โดยมีอัตราความคงอยู่ 83%